D acu kan, iferdisen-agi deg tlata yid-sen, ur sawaḍen ara ad semden tigit n tmenna (acte d’énonciation). Acku ilaq ad d-kecmen yiferdien niḍen, am uferdis akmam iwumi qqaren targa (canal) : ama d timenna ama d tira. Daɣen, iwakken ad yettwafhem yizen-nni, ilaq ad tili tmeslayt (idiome) yesdukklen imselsiwal (interlocuteurs). Ma yella d tinawt (énoncé), tettban-d deg tegnit, yerna tagnit tettbeddil, meḥsub ur terkid ara.